|  |  |  |  |  |
| --- | --- | --- | --- | --- |
| **Naziv akta: Odluka o organizaciji, načinu naplate i kontrole parkiranja u Gradu Makarskoj** | | | | |
| **Razdoblje savjetovanja: 07.01.2025 - 06.02.2025** | | | | |
| **Korisnik** | **Komentar** | **Datum** | **Status** | **Odgovor** |
| Vlado Vekić | Poštovanje, Možemo li mi korisnici parkinga imati zakonom određene parkinge? Pogledajte koje su zakonske dimenzije parking mjesta,da li se može naplaćivati parking ispred hidranta,ormara od struje,na ne označenim parking mjestima?Uzmite metar i krenite na Dugiš od Ribole uzbrdo i izmjerite parkinge(ako Vam nema tko odgovoriti kohe su dimenzije parking mjesta onda me slobodno kontaktirate pa ću Vam poslati zakonom određene mjere) Hvala | 09.01.2025 19:36: | -Primljeno na znanje | Sadržaj komentara ne određuje se Odlukom o organizaciji, načinu naplate i kontrole parkiranja. |
| Tonka Čugelj Martić | Obraćam se u vezi dostave robe u ugostiteljski objekt. Naime, vlasnica sam ugostiteljskog obrta „OBLICA“, fast food „HAMBI“ na adresi Kralja Zvonimira 1 u Makarskoj. Nemam mogućnost dostave robe u navedeni objekt. Neposredno ispred objekta postoje četiri mjesta za dostavu. Na ta četiri mjesta kamioni dovoze robu za market „Studenac“ i dugo se zadržavaju. Isto tako dolazi kombi za pekaru, trgovinu, ugostiteljske objekte „Hambi“, „Adriatik“, „Marco Polo“, „Vicenco“, „La Strada“, „Botanović sladoledi“. Iz gore navedenog može se zaključiti kako nema dovoljno mjesta za neometanu dostavu. Imam još jedan veliki problem. Dostavu vršim svojim osobnim vozilom i kako se zaustavim na mjesto označeno za dostavu, Redarstvo me kažnjava iz razloga što moj automobil nije dostavni, već osobni, a oni ne mogu tolerirati zaustavljanje vozila koje nije dostavno, kao što su kamion, kombi i sl. Evo, ja ću biti slobodna ponuditi s mogućim rješenjima problema: 1. Sa zapadne strane štekat „Marco Polo“ prema Mondovoj kući ima dovoljno mjesta da se obilježi još jedno ili dva mjesta za dostavu. Svakako je taj prostor potpuno neiskorišten i sve što treba napraviti je maknuti jedan ili dva plastična stupića i označiti (ocrtati) mjesto za dostavu. 2. Isto tako moglo bi mi se omogućiti zaustavljanje na dostavnom mjestu sa mojim osobnim vozilom, možda sa nekom vidnom oznakom da je vozilo za dostavu bez obzira što nije tako registrirano, jer u tom slučaju služi baš za dostavu. 3. Ukoliko Vam nisu prihvatljiva ova dva prijedloga, ostaje još jedno rješenje, a to je da mi omogućite parkirno mjesto na već spomenutoj lokaciji, budući tu postoji već jedno rezervirano parkirno mjesto. Spremna sam to parkirno mjesto iznajmiti od Grada Makarske i platiti po tržišnoj cijeni koju Grad Makarska odredi ili po nekoj postojećoj tarifi za plaćena parkirna mjesta. Napominjem da ima dovoljno prostora i za parkirno mjesto i za dostavu. U prilogu dostavljam fotografije spomenute lokacije. U nadi da ćete prihvatiti jedan od tri navedena prijedloga i tako mi pomoći u poslovanju, srdačno Vas pozdravljam. Tonka Čugelj Martić | 04.02.2025 12:55: | -Odbijen | Sadržaj komentara ne određuje se Odlukom o organizaciji, načinu naplate i kontrole parkiranja. |